**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE, ÎNTREȚINERE**

**DIRECŢIA ECONOMICĂ**

**Nr. 18448/20.03.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Șeful Serviciului Investiții, Gospodărire, Întreținere și Directorul executiv al Direcției Economice formulează următorul

**RAPORT DE SPECIALITATE**

la proiectul de hotărâre privind

reactualizarea indicatorilor tehnico – economici și a

devizului general pentru obiectivul de investiții

,,**Bazin de retenție ape pluviale la S.P.A.U. Fabricii**”,

obiectiv finanțat prin programul național Anghel Saligny

În conformitate cu prevederile art. 10, alin (4) din H.G. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, prin care se specifică faptul că

„Devizul general întocmit la faza de proiectare studiu de fezabilitate în cazul obiectivului nou/mixt de investiții și, respectiv, la faza documentație de avizare a lucrărilor de intervenții în cazul intervenției la construcție existentă se actualizează prin grija beneficiarului investiției/investitorului, ori de câte ori este necesar, ... ”,

coroborat cu art.I și II din H.G. 1116/2023 pentru modificarea şi completarea Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice,

se impune reactualizarea indicatorilor tehnico – economici și a devizului general pentru obiectivul de investiții ,,Bazin de retenție ape pluviale la S.P.A.U. Fabricii”, obiectiv finanțat prin programul național Anghel Saligny.

Menționăm că valoarea indicatorilor nu se modifică, doar forma de prezentare a indicatorilor și a devizului general, care se adaptează conform cerințelor programului național Anghel Saligny,

precum și faptul că, devizul general, în forma agreată prin programul național Anghel Saligny, nu cuprinde capitolele 7.1 și 7.2 așa după cum acestea sunt incluse în conținutul devizului general conform H.G. 907 din 29 decembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare.

**INDICATORI TEHNICO - ECONOMICI** nemodificați, aferenți obiectivului de investiție:

1. cu valoarea cheltuielilor aferentei marjei de buget și pentru constituirea rezervei de implementare pentru ajustare de pret prevăzute în capitolul 7 din devizul general conform H.G. 907 din 29 decembrie 2016

valoarea totală a investiției: 7.424.900,00 lei, fără T.V.A.

din care

construcții-montaj: 5.025.000,00 lei, fără T.V.A. .

1. fără valoarea cheltuielilor aferentei marjei de buget și pentru constituirea rezervei de implementare pentru ajustare de pret prevăzute în capitolul 7 din devizul general conform H.G. 907 din 29 decembrie 2016

valoarea totală a investiției: 5.984.775,00 lei, fără T.V.A.

din care

construcții-montaj: 5.025.000,00 lei, fără T.V.A. .

Sumele necesare investiției vor fi asigurate din bugetul de stat prin Programul naţional de investiţii „Anghel Saligny”, din bugetul de venituri și cheltuieli al Municipiului Satu Mare și/sau alte surse legal constituite.

Durata de realizare a investiţiei 18 luni.

Raportat la prevederile art. 41 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ... Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative ... . Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... .

Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative…. Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ... . Documentațiile tehnico-economice ale obiectivelor de investiții noi, a căror finanțare se asigură integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative...” și cele privitoare la asigurarea resurselor financiare din același act normativ „ ... Nicio cheltuială nu poate fi înscrisă în bugetele prevăzute la art.1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială ... . (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finanțare”.

Raportat și la prevederile art. 129 alin. (2) lit. b) coroborat cu alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții de interes local,

proiectul de hotărâre se înaintează Consiliului Local al Municipiului Satu Mare cu propunere de aprobare.

 **Director Executiv, Șef Serviciu,**

 **Ec. Ursu Lucica Ing. Szűcs Zsigmond**

Întocmit în 2 ex.

Ing. Giurgiu Radu Mircea